Държавен вестник, бр. 60, 2010 г., стр. 27

БРОЙ  60	
Д Ъ Р Ж А В Е Н  В Е С Т Н И К 	
СТР.  27  
а) Регламент (ЕО) № 1234/2007 на Съвета 
от 22 октомври 2007 г. за установяване на обща 
организация на селскостопанските пазари и 
относно специфични разпоредби за някои зе­
меделски продукти („Общ регламент за ООП“) 
(обн., ОВ, бр. L 299 от 16.11.2007 г.);
б) Регламент (ЕО) № 543/2008 на Комиси­
ята от 16 юни 2008 г. относно въвеждането на 
подробни правила за прилагане на Регламент 
(ЕО) № 1234/2007 на Съвета по отношение 
на определени стандарти за предлагането на 
пазара на месо от домашни птици (обн., ОВ, 
бр. L 157 от 17.6.2008 г.);
в) Рeгламент (ЕО) № 1047/2009 на Съвета от 
19 октомври 2009 г. за изменение на Регламент 
(ЕО) № 1234/2007 за установяване на обща 
организация на селскостопанските пазари по 
отношение на пазарните стандарти за птиче 
месо (обн., ОВ, бр. L 290 от 16.11.2009 г.);
г) Регламент (ЕО) № 504/2009 на Комисията 
от 15 юни 2009 г. за изменение на Регламент 
(ЕО) № 546/2003 относно някои съобщения 
на данни във връзка с прилагането на регла­
менти (ЕИО) № 2771/75, (ЕИО) № 2777/75 и 
(ЕИО) № 2783/75 на Съвета в секторите на 
яйцата и на птичето месо (обн., ОВ, бр. L 151 
от 16.6.2009 г.).“
§ 2. Член 2 се изменя така:
„Чл. 2. Наредбата се прилага за:
1. месо от домашни птици, подходящо за 
консумация от човека, което не е претърпяло 
никаква друга обработка освен студена, за да 
се осигури неговото запазване, и се отнася 
за птиче месо, разфасовки и субпродукти от 
следните видове
–  Gallus domesticus; 
–  патици;
–  гъски; 
–  пуйки; 
–  токачки;
2. разфасовки и заготовки от домашни птици;
3. птиче месо в саламура, попадащо под код 
КН 0210 99 39, както е посочено в част ХХI от 
приложение I на Регламент (ЕО) № 1234/2007 
на Съвета от 22 октомври 2007 г. за установява­
не на обща организация на селскостопанските 
пазари и относно специфични разпоредби за 
някои земеделски продукти („Общ регламент 
за ООП“) (обн., ОВ, бр. L 299 от 16.11.2007 г.).“
§ 3. Наименованието на раздел ІІ се изменя 
така:
„Раздел II
Качествени изисквания и окачествяване на 
месо, разфасовки, заготовки и черен дроб от 
домашни птици.“
§ 4. Член 3 се изменя така:
„Чл. 3. Трупове от домашни птици, разфа­
совки, заготовки и черен дроб се предлагат на 
пазара, когато отговарят на изискванията на 
приложение № І на Регламент (ЕО) № 543/2008, 
приложение № І на Регламент (ЕО) № 1234/2007 
и Регламент(ЕО) № 1047/2009.“
§ 5. В чл. 4 се правят следните изменения 
и допълнения:
1. В ал. 1:
а) основният текст се изменя така:
„(1) Птичето месо, разфасовките, заготовките 
и черният дроб от домашни птици в зависи­
мост от термичното състояние се предлагат на 
пазара като:“;
б) точка 1 се изменя така:
„1. прясно птиче месо – птиче месо, което 
никога не е втвърдявано в резултат на процеса 
на охлаждане преди постоянното му съхранение 
при температура не по-ниска от – 2 °C и не 
по-висока от + 4 °C; производителят може да 
предвиди отклонения от посочените температури 
през минималния период от време, необходим 
за разфасоване, обработка и съхранение на пряс­
ното птиче месо, извършвани в системата на 
търговията на дребно или в помещения, намира­
щи се в непосредствена близост до търговските 
обекти, където разфасоването, обработката и 
съхранението се извършват единствено с цел 
директно доставяне на прясно птиче месо за 
потребителите на място, при условие че се 
запазят характеристиките му на прясно месо;“
в) точка 2 се изменя така:
„2. пресни птичи разфасовки – съхраняват 
се при условията на прясно птиче месо;“ 
г) създава се точка 2а:
„2а. охладен черен дроб – съхранява се при 
температура, не по-висока от 3 °С, със срок на 
предлагане, определен и гарантиран от фирмата 
производител;“
д) създават се нови т. 3, 4 и 5:
„3. „заготовка от птиче месо“ означава птиче 
месо, включително птиче месо, накълцано на 
парченца, към което са добавени хранителни 
продукти, подправки и добавки или което е 
преминало през процеси, които не са довели 
до изменение на вътрешната структура на 
мускулните влакна на месото;
4. „заготовка от прясно птиче месо“ оз­
начава заготовка от птиче месо, за която е 
използвано прясно птиче месо, включително 
и накълцано на парченца, което се съхранява 
и отговаря на условията за прясно птиче месо; 
срокът за предлагане на пазара се определя и 
гарантира от фирмата производител и трябва 
да отговаря на изискванията за прясно птиче 
месо, включително и по отношение на водното 
съдържание; производителят може да предвиди 
малко по-различна температура от необходима­
та за прясно птиче месо, която да се прилага 
за минималния необходим период от време и 
само до степента, необходима за улесняване 
на процесите на разфасоване и обработка във 
фабриката при производството на заготовки 
от прясно птиче месо, но да гарантира същите 
резултати;